Grad Krk, Dječji vrtić

Katarina Frankopan

Smokvik 7, 51500 Krk

OIB: 18452601525

KLASA:400-02/23-01/4

UR. BROJ:2142-1-16-01-23-2

Krk, 27.prosinca 2023.

 - GRADU KRKU

 - SVIM OPĆINAMA OTOKA KRKA

 - ČLANOVIMA UPRAVNOG VIJEĆA

 **OBRAZLOŽENJE**

 **DRUGE IZMJENE FINANCIJSKOG PLANA ZA 2023. GODINU**

 Druga izmjena Financijskog plana za 2023. godinu temelji se na članku 46. Zakona o proračunu (NN 144/21).Ovom izmjenom Financijskog plana za 2023. godinu ukupni prihodi i rashodi na nivou Ustanove iznose 3.732.514,00 eura što predstavlja smanjenje od 2% u odnosu na usvojenu I. izmjenu Financijskog plana za 2023. godinu koji iznosi 3.789.500,00 eura.

*Tablica 1.* Prikaz umanjenja ili povećanja prihoda i rashoda II. izmjenom Financijskog plana za 2023. godinu u odnosu na I. izmjenu Financijskog plana za 2023. godinu.

|  |  |  |  |  |
| --- | --- | --- | --- | --- |
| **OPIS** | **REBALANS I.2023.** | **REBALANS II.2023.** | **RAZLIKA +/-** | **%** |
|  | **1** | **2** | **3** | **2/1** |
| PRIHODI ZA REDOVNU DJELATNOST | 3.710.730,32 | 3.667.794,32 | -42.936,00 | 99% |
| PRIHODI ZA NABAVU NEFIN. IMOVINE-GRAD KRK | 44.500,00 | 43.250,00 | -1.250,00 | 97% |
| PRIHODI ZA NABAVU NEFIN. IMOVINE-OTOČKE OPĆINE | 33.800,00 | 21.000,00 | -12.800,00 | 62% |
| VIŠAK PRIHODA | 469,68 | 469,68 | 0,00 |  0% |
| **UKUPNI PRIHODI** | **3.789.500,00** | **3.732.514,00** | **-56.986,00** | **98%** |
| RASHODI POSLOVANJA | 3.711.200,00 | 3.668.264,00 | -42.936,00 | 99% |
| RASHODI ZA NABAVU NEFIN. IMOVINE | 78.300,00 | 64.250,00 | -14.050,00 | 82% |
| **UKUPNI RASHODI** | **3.789.500,00** | **3.732.514,00** | **-56.986,00** | **98%** |

 **PRIHODI POSLOVANJA**

 Ukupni planirani prihodi na nivou Ustanove iznose 3.732.044,32 eura i 469,68 eura prenesenog viška iz prijašnjih godina što predstavlja smanjenje za 42.936,00 eura ili 1% u odnosu na usvojenu I. izmjenu Financijskog plana za 2023. godinu.

Ukupni prihodi sastoje se od:

 1. Tekućih pomoći za redovno poslovanje nadležnog proračuna Grada Krka u iznosu 1.127.320,32 eura i kapitalnih ulaganja u iznosu 43.250,00 eura za financiranje vrtića u sjedištu u Krku na adresi Smokvik 7, Područnog vrtića Krk na adresi Galija 36, Područnog vrtića Vrh na adresi Vrh 126 te opremanje novog Područnog vrtića Milohnići u mjestu Milohnići. Na osnovi zaprimljenih prijava za upis djece u predškolsku ustanovu Grad Krk, Dječji vrtić „Katarina Frankopan“ utvrđeno je da na području Grada Krka postoji veliki interes za upis djece u dječji vrtić poprilično više od postojećih kapaciteta. Iz navedenog razloga opremljen je novi Područni vrtić Milohnići koji je započeo s radom 06. studenog 2023. godine.

 2. Tekućih pomoći proračuna Grada Krka sredstvima dobivenim iz državnog proračuna za fiskalnu održivost dječjih vrtića u iznosu 47.514,00 eura. Vlada Republike Hrvatske donijela je „Uredbu o kriterijima i mjerilima za utvrđivanje iznosa sredstava za fiskalnu održivost dječjih vrtića“ (NN 109/2023 od 22.9.2023.), na temelju članka 50 a. stavka 2. Zakona o predškolskom odgoju i obrazovanju kojim je propisano „ u državnom proračunu osiguravaju se sredstva za fiskalnu održivost dječjih vrtića koja se doznačavaju jedinicama lokalne i područne samouprave na temelju mjerila i kriterija koje uredbom propisuje Vlada RH.“

 3. Tekućih pomoći za redovno poslovanje nenadležnih proračuna otočkih općina Omišalj, Malinska-Dubašnica, Punat, Vrbnik, Baška i Dobrinj u iznosu od 1.898.910,00 eura te kapitalnih ulaganja za nabavu nefinancijske imovine u iznosu 21.000,00 eura. Prihod je smanjen za 2% a razlog je što se zbog opsežnih radova prolongiralo opremanje još jedne nove odgojno-obrazovne skupine kao i zapošljavanje novih radnika u područnom vrtiću Omišalj.

 4. Prihoda Ministarstva znanosti i obrazovanja Republike Hrvatske u iznosu 16.470,00 eura za djecu s posebnim potrebama u posebnim skupinama, djecu s posebnim potrebama integriranu u redovni program i program predškole.

 5. Prihoda po posebnim propisima tj. roditeljske uplate u iznosu 594.000,00 eura što predstavlja povećanje od 3.000,00 eura ili u postotku 1% od prvobitnog plana.

Stavka *Ostali nespomenuti prihodi- roditeljska uplata*  planirana je sukladno broju uključene djece u redovni program vrtića počevši od 01. rujna 2023 godine. Redovni program vrtića odvijati će se u 43 odgojno-obrazovne skupine od čega 30 vrtićkih,12 jasličkih skupina i 1 skupina za djecu s posebnim potrebama. Novi područni vrtić u Milohnićima u sastavu ima jednu vrtićku i jednu jasličku odgojno-obrazovnu skupinu. Općina Baška donijela je Odluku o sufinanciranju programa predškolskog odgoja i obrazovanja u Općini Baška kojom u cijelosti financira troškove boravka djece u vrtiću te su roditelji oslobođeni od plaćanja roditeljske naknade. Općina Vrbnik donijela je Odluku o plaćanju roditeljske uplate ( na snazi od 01. siječnja 2022. godine) i to 40,00 eura za prvo dijete, 27,00 eura za drugo dijete koje istovremeno pohađa vrtić te besplatno za treće i svako slijedeće dijete ako istovremeno pohađaju vrtić, dok u ostalim vrtićima roditelji sudjeluju u financiranju rada Dječjeg vrtić. Za vrtićke skupine roditelji sudjeluju u financiranju s iznosom od 80,00 eura dok za jasličke skupine plaćaju iznos od 93,00 eura.

 **RASHODI POSLOVANJA**

 Sukladno ostvarenju Financijskog plana do dana 31. listopada 2023. godine i Projekciji troškova za otvaranje novog Područnog vrtića Milohnići u pedagoškoj godini 2023/2024 korigirani su i rashodi poslovanja.

Planirani ukupni rashodi na nivou Ustanove iznose 3.732.514,00 eura od čega rashodi za obavljanje redovne djelatnosti iznose 3.668.264,00 eura u odnosu na usvojeni plan umanjenje iznosi 42.936,00 eura (2%) dok rashodi za nabavu nefinancijske imovine iznose 64.250,00 eura i umanjeni su za 14.050,00 eura.

Ukupni rashodi sastoje se od:

 1.Rashoda za objekte na području Grada Krka za što bi nadležni proračun izdvojio 1.127.320,32 eura za redovnu djelatnost i 43.250,00 eura za nabavu opreme.

Aktivnost A400101 Dječji vrtić - redovna djelatnost objekata u Krku i Vrhu

Dosadašnji plan: 1.190.830,32 eura

Umanjenje: 63.510,00 eura

Prijedlog: 1.127.320,32 eura

Kapitalni projekt K400102 Dječji vrtić - oprema objekata u Krku, Vrhu i Milohnićima

Dosadašnji plan: 44.500,00 eura

Umanjenje: 1.250,00 eura

Prijedlog: 43.250,00 eura

 2.Rashoda financiranih iz nenadležnih proračuna otočkih općina u iznosu 1.898.910,00 eura za redovnu djelatnost s umanjenjem od 29.990,00 eura (2%) te za nabavu opreme 21.000,00 eura umanjenje iznosi 12.800,00 eura (38%).

Aktivnost A400103 Dječji vrtić - redovna djelatnost objekata u otočkim općinama

Dosadašnji plan: 1.928.900,00 eura

Umanjenje: 29.990,00 eura

Novi plan: 1.898.910,00 eura

Kapitalni projekt K400104 Dječji vrtić - oprema objekata u otočkim općinama

Dosadašnji plan: 33.800,00 eura

Umanjenje: 12.800,00 eura

Novi plan: 21.000,00 eura

 3.Rashoda financiranih od roditeljske uplate s uvećanjem od 3.000,00 eura (1%) te iznose 594.000,00 eura.

Aktivnost A400105 Dječji vrtić - redovna djelatnost financirana iz vlastitih sredstava

Dosadašnji plan: 591.000,00 eura

Povećanje: 3.000,00 eura

Novi plan: 594.000,00 eura

 4.Rashodi financirani sredstvima Ministarstva znanosti i obrazovanja iznose 16.470,00 eura utrošiti će se za nabavu didaktike, slikovnica i ostalog pribora djeci s posebnim potrebama kao i djeci koja su pred polazak u školu odnosno predškolcima.

Stavka rashodi za zaposlene umanjena je ukupno na nivou Ustanove za 38.000,00 eura (1%) i iznose 2.862.214,00 eura a razlog je što se u novoj pedagoškoj godini 2023/2024 planiralo zaposliti 6 novih radnika i to: 4 odgojitelja, 1 kuhara i 1 spremačicu na puno radno vrijeme za Područni vrtić Milohnići od 01. rujna 2023. godine međutim početak rada odgođen je za 06. studenog 2023. godine te se rashodi za zaposlene umanjuje.

 Plaće se izračunavaju kao umnožak koeficijenata složenosti poslova radnog mjesta i osnovice za izračun plaća koja iznosi 947,18 eura ( osnovice je usklađena s osnovicom za izračun plaća u javnim službama), uvećan za 0,5 % za svaku navršenu godinu staža. Ostali rashodi za zaposlene iznose 597,25 eura po radniku za prigodne nagrade, dar u naravi u iznosu od 132,72 eura, poklon djeci do 15. godine starosti 132,72 eura, jubilarne nagrade, otpremnine, potpore za bolovanja i potpore za smrtni slučaj. Umanjenjem bruto plaće umanjuju se i doprinosi na plaću za zdravstveno osiguranje koji iznose 16,5% bruto plaće.

Ukupni *materijalni rashodi* iznose 800.240,00 eura i u odnosu na I. izmjenu Financijskog plana za 2023. godinu kada je planirano 851.910,00 eura smanjeni su za iznos od 51.670,00 eura odnosno 6%.

Do smanjenja je došlo na stavkama *naknade za prijevoz*, *uredskog materijala, materijala i sirovina* koji obuhvaćaju rashode za nabavu namirnica i potrošnog materijala a razlog je planiranje manjih količina robe i materijala za potrebe poslovanja.

Rashodi za *sitan inventar* smanjeni su za 3.050,00 eura a odnosi se na opremanje nove odgojno-obrazovne skupine u Područnom vrtiću Omišalj koje je preneseno za slijedeću godinu.

Rashodi za  *energiju odnose se na rashode za električnu energiju, plin , lož ulje i ostala goriva*  smanjeni su za 32% odnosno 49.870,00 eura budući da je Vlada RH donesla Uredbu o otklanjanju poremećaja na domaćem tržištu energije  te očekujemo manji izdatak za utrošenu električnu energiju kao i za potrošnju plina.

Stavka *rashodi za usluge* povećava se za 14% odnosno 25.450,00 eura iz razloga što se povećavaju rashodi za usluge tekućeg i investicijskog održavanja a odnose se na popravke i održavanje opreme. Intelektualne i osobne usluge povećane su a razlog tome je zapošljavanje studenata na radnim mjestima odgojitelja kao zamjena za vrijeme korištenja godišnjih odmora odgojitelja. Računalne i ostale usluge korigirane su za potrebe Područnog vrtića Milohnići.

*Ostali nespomenuti rashodi* *poslovanja* smanjeni su na stavkama pristojba i naknada, dok su premije osiguranja povećane u odnosu na usvojene I. izmjene Financijskog plana a razlog tome je sklapanje novog ugovora za osiguranje imovine, zaposlenika i ostalih nezgoda.

Ovom izmjenom Financijskog plana za 2023. godinu korigirani su *rashodi za nabavu nefinancijske**imovine* tj. smanjeni su za iznos od 14.050,00 eura. Planirana je nabava opreme za novu odgojno-obrazovnu skupinu u Područnom vrtiću Omišalj što se neće realizirati u ovoj godini. Stavka za nabavu vozila na nivou Ustanove ostaje nepromijenjena.

 Ovi rashodi nisu obuhvaćeni tekućom pomoći iz nadležnog i nenadležnog proračuna, već se financiraju iz kapitalne pomoći. Prema potrebi za nabavom nefinancijske imovine u pojedinom vrtiću, nakon dobivene odluke o suglasnosti sa strane nadležne Općine ili Grada Krka kreće se u realizaciju nabave.

Prijedlog II. izmjene financijskog plana za 2023.godinu obuhvaća i višak prihoda prenesen iz 2022.godine u iznosu od 469,68 eura dobiven od HZZ-a u svrhu podmirenja troškova doprinosa za stručno osposobljavanje radnika bez zasnivanja radnog odnosa i predstavlja obvezu za povrat HZZ-u iz razloga što sredstva nisu utrošena.

U nastavku donosimo izračun mjesečne rate tekućih pomoći po mjestima troška za naredni period odnosno prosinac 2023. godine. Uzeto je u obzir da su plaćene rate za redovnu djelatnost za svih 11 mjeseci.

*Tablica 2.* Prikaz iznosa mjesečnih rata po mjestima troškova za period prosinac 2023.

|  |  |
| --- | --- |
| **MJESTO TROŠKA** | **IZNOS MJESEČNE RATE U EURIMA** |
| MATIČNI VRTIĆ KRK |  | 47.950,00 | € |
| PODRUČNI VRTIĆ KRK |  | 7.500,00  | € |
| PODRUČNI VRTIĆ VRH |  | 4.100,00 | € |
| PODRUČNI VRTIĆ MILOHNIĆI  |  |  19.650,00  | € |
|  | UKUPNO: | **79.200,00** | € |
| PODRUČNI VRTIĆ OMIŠALJ |  |  11.200,00 | € |
| PODRUČNI VRTIĆ NJIVICE |  | 16.450,00 | € |
|  | UKUPNO: | **27.650,00** | € |
| PODRUČNI VRTIĆ MALINSKA |  | **41.600,00** | € |
| PODRUČNI VRTIĆ PUNAT |  | **27.400,00** |  € |
| PODRUČNI VRTIĆ VRBNIK |  | **18.200,00** | € |
| PODRUČNI VRTIĆ BAŠKA |  | **18.000,00** | € |
| PODRUČNI VRTIĆ POLJE |  | **7.600,00** | € |
|  | **SVEUKUPNO:** | **219.650,00** | **€** |

 OBRAZLOŽENJE SASTAVILA: PREDSJEDNICA UPRAVNOG VIJEĆA:

 Pavica Radić Tamara Žic, dipl.iur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 RAVNATELJICA:

 Irena Žic-Orlić, univ.mag.praesc.educ.

­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_